Иван Бунин
Луцифер

Превод от руски: Кирил Кадийски, 2003

chitanka.info

В Айя-София гълъби кръжаха,

сумтя молла. Еректеон бе ням.

И Омировите герои там —

в музеите — скучаеха, мълчаха.

Лежеше Сфинксът в пясъка, с уплаха

изпълнен. В Израел, сред всички сам,

скрижалите в ковчега с плач редяха.

Христос напусна родния си храм.

Това е рай, Ливан. Денят — огрян.

Снегът — атлаз. Из пещерните двери

текат стада. Лъките — в бял тамян.

О, свят на Авел! Чисти детски вери!

Зад хребетите на Антиливан

блестящ и гаснещ Луцифер трепери.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.